Държавен вестник, бр. 63, 2025 г., стр. 39

БРОЙ  63	
Д Ъ Р Ж А В Е Н  В Е С Т Н И К 	
СТР.  39   
освен ако поради естеството им това е невъз­
можно или по силата на закон е предвидено 
извършването им по друг начин.“
§ 19. В чл. 143 се правят следните допъл­
нения:
1. В ал. 1 след думите „издаден админист­
ративен акт“ се добавя „или установи неза­
коносъобразност по чл. 193, ал. 2“.
2. В ал. 2 накрая се добавя „както и поради 
отмяна, изменение или допълнение на акта 
по реда на чл. 79“.
§ 20. В чл. 149 ал. 2 се изменя така:
„(2) Мълчаливият отказ или мълчаливото 
съгласие може да се оспори в двумесечен срок 
от изтичането на срока, в който администра­
тивният орган е бил длъжен да се произнесе.“
§ 21. В чл. 150, ал. 1 се правят следните 
изменения и допълнения:
1. В т. 2 думите „или електронен адрес, 
ако има такъв“ се заменят с „или електронен 
адрес за връчване чрез единния портал за 
електронно правосъдие по Закона за съдебната 
власт или чрез информационната система за 
сигурно електронно връчване“.
2. В т. 4 накрая се добавя „за връчване чрез 
единния портал за електронно правосъдие по 
Закона за съдебната власт или чрез инфор­
мационната система за сигурно електронно 
връчване“.
§ 22. В чл. 152 се правят следните изме­
нения и допълнения:
1. Алинеи 2 и 3 се изменят така:
„(2) В тридневен срок от изтичането на 
сроковете за оспорване от останалите лица 
органът изпраща жалбата или протеста за­
едно с електронната преписка по издаването 
на акта в цялост на съда, като уведомява 
подателя за това.
(3) Органът е длъжен да приложи към 
преписката придружително писмо, съставено 
като електронен документ, който съдържа:
1. точно описание на документите по пре­
писката по реда на постъпването им;
2. списък на страните в производството 
по издаване на административния акт с по­
сочване на адресите, на които те последно са 
били призовани.“
2. Създава се нова ал. 4:
„(4) Органът изпраща преписката и писмото 
на хартиен носител само ако е предвидено в 
закон или при технологична невъзможност 
за изпращането им по електронен път, за 
което уведомява съда, като изрично посочва 
основанията за това.“
3. Досегашната ал. 4 става ал. 5 и в нея 
думите „ал. 1 – 3“ се заменят с „ал. 1 – 4“.
§ 23. Създава се чл. 154а:
„Спиране, възобновяване и прекратяване 
на производството
Чл. 154а. (1) Съдът спира производството:
1. по съгласие на страните;
2. в случай на смърт на някоя от страните;
3. когато е необходимо да се учреди нас­
тойничество или попечителство на някоя от 
страните;
4. когато има образувано друго администра­
тивно или съдебно производство, което има 
значение за правилното решаване на спора;
5. когато при разглеждането на делото се 
разкрият престъпни обстоятелства, от уста­
новяването на които зависи изходът на спора;
6. когато Конституционният съд е допуснал 
разглеждането по същество на искане, с което 
се оспорва конституционосъобразността на 
приложим по делото закон;
7. когато има образувано тълкувателно 
дело пред Върховния касационен съд или 
Върховния административен съд по въпрос 
от значение за спора;
8. при отправено преюдициално запитване 
от друг съд по въпрос, обуславящ изхода на 
спора;
9. в изрично предвидените в закон случаи.
(2) Определението за спиране по ал. 1, 
т. 1 – 8 подлежи на обжалване с частна жал­
ба, а по т. 9 – по определения в съответния 
закон ред.
(3) Производството се възобновява служеб­
но или по искане на една от страните, след 
като бъдат отстранени пречките за движението 
му, за което съдът в случаите на ал. 1, т. 2 – 8 
и сам взема необходимите мерки. След възоб­
новяването производството продължава от 
последното процесуално действие, извършено 
преди спирането.
(4) Определението, с което се отказва 
възобновяване на производството, подлежи 
на обжалване с частна жалба.
(5) Спряното по общо съгласие на страните 
производство се прекратява, ако в 6-месечен 
срок от спирането му никоя от страните не 
е поискала възобновяването му. Ако е поста­
новено решение, то се обезсилва.“
§ 24. В чл. 163, ал. 2 се създава изречение 
трето: „В отговора се посочват данните по 
чл. 18а, ал. 5 или по чл. 150, ал. 1, т. 2 – 4.“
§ 25. В чл. 172а се създава ал. 4:
„(4) Когато решението се изготвя в елек­
тронна форма, то се подписва с квалифициран 
електронен подпис и се регистрира в инфор­
мационната система на съда.“
§ 26. В чл. 173 се създава ал. 5:
„(5) В случаите по ал. 2 – 4, когато съдът 
отмени мълчалив отказ и изпрати преписката 
на административния орган за ново произна­
сяне, ако органът не се произнесе в указания 
от съда срок, непроизнасянето се смята за 
мълчаливо съгласие в случаите, когато съдът 
е установил, че са налице материалноправните 
предпоставки за издаване на акт със съдър­
жанието, поискано от заявителя.“
§ 27. Създава се чл. 176а: